FELDA Bukit Tembaga

FELDA Bukit Tembaga  (), atau FELDA Projek Bukit Tembaga merupakan sebuah tanah rancangan FELDA di tengah negeri Kedah, Malaysia. Ia terletak di dalam FELDA Wilayah Alor Setar dan merupakan salah satu pembahagian pentadbiran petempatan di bawah Mukim Padang Temak, Daerah Padang Terap. Ia terletak kira-kira  ke arah barat laut dari ibu negara Malaysia, iaitu Kuala Lumpur. Poskod bagi FELDA Bukit Tembaga ialah 06300 Kuala Nerang.

 Sejarah 
Nama Bukit Tembaga berasal dari sebuah gua atau lubang yang tanahnya berwarna merah seperti tembaga yang terletak berhampiran dengan Bukit Putih, Bukit Lengoh dan Bukit Petai.

Pada 30 Oktober 1955, kawasan Bukit Tembaga mulai diterokai dengan kehadiran 467 orang peneroka. Selepas beberapa hari, hanya sekitar 200 peneroka sahaja yang masih tinggal di kawasan itu termasuk lapan orang perempuan.  

 Geografi 
FELDA Bukit Tembaga terletak di bahagian barat daerah Padang Terap, tepatnya di hujung selatan mukim Padang Temak. Kawasan petempatan ini juga terletak dalam kawasan Pekan Bukit Tembaga, berdekatan dengan sempadan daerah Pokok Sena.

Kawasan petempatan ini mempunyai luas anggaran sebanyak kira-kira . FELDA Bukit Tembaga juga berjiran dengan beberapa petempatan lain termasuklah Kampung Bukit Tembaga Selatan, Kampung Tempoyak, Kampung Bukit Larik dan Kampung Apil

 Pentadbiran 
FELDA Bukit Tembaga terletak di bawah gugusan FELDA Wilayah Alor Setar. Secara pentadbiran, FELDA Bukit Tembaga terletak di bawah pentadbiran Majlis Daerah Padang Terap. dan dipimpin oleh seorang pengurus. Dari segi politik, FELDA Bukit Tembaga terletak di dalam kawasan parlimen Dewan Rakyat Malaysia iaitu Padang Terap manakala bagi kawasan Dewan Undangan Negeri Kedah, ia terletak dibawah kawasan Kuala Nerang.

 Pengangkutan 
FELDA Bukit Tembaga dihubungkan dengan petempatan lain dengan Jalan Negeri K111 dan Laluan Persekutuan FT175. Jarak FELDA Bukit Tembaga ke pusat bandar terdekat iaitu Pokok Sena ialah sejauh  dan mengambil masa selama sembilan minit memandu kereta. manakala jarak FELDA Bukit Tembaga ke ibu negeri Kedah iaitu Alor Setar ialah sejauh kira-kira  dan mengambil masa selama lebih 31 minit memandu kereta.

 Kemudahan 
Antara kemudahan awam yang terdapat berdekatan FELDA Bukit Tembaga termasuklah;

 Sekolah Kebangsaan Bukit Tembaga
 Klinik Desa Bukit Tembaga
 Masjid Ar-Rayyan Felda Bukit Tembaga

 Rujukan 

Kategori:FELDA Wilayah Alor Setar
Kategori:Tanah rancangan FELDA di Kedah